
TRAKTORIAUS ĮRENGINIŲ - DISKINĖS/PAKABINAMOS ŠIENAPJOVĖS IR ROTACINIO GRĖBLIO PIRKIMO SUTARTIS NR. 

2025 m. birželio ...   d. 

Žemaitijos saugomų teritorijų direkcija, atstovaujama direktoriaus Mindaugo Balčiūno, veikiančio veikiančio pagal Žemaitijos saugomų teritorijų direkcijos nuostatus, patvirtintus Valstybinės saugomų teritorijų tarnybos prie Aplinkos ministerijos direktoriaus 2022 m. kovo 31 d. įsakymu Nr. V-32, „Dėl regioninių parkų ir rezervatų direkcijų reorganizavimo, reorganizavimo sąlygų aprašų bei Aukštaitijos, Dzūkijos-Suvalkijos, Žemaitijos ir Mažosios Lietuvos saugomų teritorijų direkcijų nuostatų patvirtinimo“ (2024 m. rugsėjo 17 d. įsakymo Nr. V-93 redakcija) (toliau – Užsakovas), 
ir 
........, atstovaujama direktoriaus ..... (toliau – Tiekėjas), toliau kartu šioje sutartyje vadinami Šalimis, o kiekvienas atskirai – Šalimi, sudarė šią traktoriaus reikmenų - diskinės/ pakabinamos šienapjovės ir rotacinio grėblio pirkimo sutartį (toliau – Sutartis) ir susitarė dėl toliau išvardytų sąlygų.

I. BENDROSIOS NUOSTATOS

	1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse ir Lietuvos Respublikos viešųjų pirkimų įstatyme.
2. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Lietuvos Respublikos civiliniu kodeksu, Lietuvos Respublikos viešųjų pirkimų įstatymu, kitais teisės aktais, pirkimo dokumentais su visais šių dokumentų priedais, Tiekėjo pasiūlymu.

II. SUTARTIES OBJEKTAS

	3. Vadovaudamasis šioje Sutartyje nustatytomis sąlygomis ir tvarka Tiekėjas įsipareigoja pristatyti traktoriaus reikmenis - diskinę/pakabinamą šienapjovę ir rotacinį grėblį (toliau – Prekės). Prekės pristatomos adresu: Laivių g.9, Salantų m. Salantų miesto sen., 97314 Kretingos r. sav. Užsakovas įsipareigoja sudaryti Tiekėjui būtinas sąlygas prekėms pristatyti, Sutartyje numatyta tvarka priimti Prekes (pagal techninę specifikaciją) ir už pristatytas tinkamas Prekes sumokėti Tiekėjui šioje Sutartyje nustatyta tvarka.
	4. Sutartis sudaroma remiantis Žemaitijos saugomų teritorijų direkcijos viešojo pirkimo „Traktoriaus reikmenų - diskinės/pakabinamos šienapjovės ir rotacinio grėblio pirkimas“, vykdyto skelbiamos apklausos būdu,  rezultatais.
5. Perkamoms prekėms taikomi aplinkos apsaugos kriterijai, nurodyti/aprašyti Aplinkos ministro įsakyme 2011 m. birželio 28 d. Nr. D1-508 (galiojanti redakcija nuo 2021-04 -01) ,,Dėl aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4 papunktyje nustatytais aplinkosauginiais principais Šalys susitaria nerengti ir nenaudoti popierinių dokumentų, dokumentai pateikiami elektronine forma – tiesiogiai suformuoti elektroninėmis priemonėmis ar skaitmeninės originalo kopijos. Vykdydamos Sutartį, Šalys susitaria laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu, perdavimo ir priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas ar Tiekėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Apraše.
6. Šalys susitaria, kad reikalavimai Prekėms turi atitikti Užsakovo nustatytus reikalavimus. Tiekėjas garantuoja, kad Prekės bus teikiamos pagal techninę specifikaciją nurodytą Priede Nr. 1, kuri yra neatskiriama šios Sutarties dalis. 
7.  Įrenginiai perkami įgyvendinant Interreg V-A Latvijos-Lietuvos bendradarbiavimo per sieną programos projektą „Biologinės įvairovės apsauga nuo invazinių rūšių“/“INVAGO“ Nr. LL-00262.

III. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

8. Prekės turi būti pristatytos į numatytą Užsakovo vietą (sutarties 3 p.) ir perduotos Užsakovui iki 2025 m. liepos 15 d.  
9. Sutartis įsigalioja pasirašius abiem Sutarties Šalims ir įregistravus sutartį. Sutartis galioja iki visiško sutartinių įsipareigojimų pagal šią Sutartį įvykdymo. 
[bookmark: _Hlk133956301]	
IV. PREKIŲ KAINA IR ATSISKAITYMO TVARKA

10. Šiai Sutarčiai taikoma fiksuotos kainos kainodara.
	11. Sutarties kaina, nustatyta mažos vertės pirkimo skelbiamos apklausos  būdu, yra  ..... Eur be pridėtinės vertės mokesčio (be PVM).
	PVM sudaro  21%,  t. y. .....
	Bendra Sutarties kaina su PVM yra ..... Eur. Į Bendrą Sutarties kainą įskaičiuotos visos prekės, nurodytos Sutarties 1 priede – techninėje specifikacijoje.
	12. Atlygis už pristatytas prekes sumokamas ne vėliau kaip per 30 (trisdešimt) dienų po prekių perdavimo akto pasirašymo pagal Tiekėjo pateiktą sąskaitą-faktūrą. 
	13. Sutarties galiojimo metu pasikeitus PVM, Sutarties kaina turi būti peržiūrima ne vėliau kaip sekantį mėnesį nuo mokesčio įsigaliojimo. Peržiūrėjimas įforminamas kaip papildomas susitarimas prie Sutarties ir tampa neatsiejama jos dalimi. Sutarties kaina dėl kainų lygio ir kitų mokesčių pasikeitimo nebus perskaičiuojama.
14. Atsiskaitymo dokumentai turi būti teikiami į sistemą SABIS (Nuo 2024 m. rugsėjo 1 d. E. Sąskaitą keičia nauja sistema SABIS).
15. Mokėjimai atliekami pavedimu į Tiekėjo nurodytą banko sąskaitą. Apmokėjimas laikomas įvykdytu, kai pinigai patenka į Tiekėjo nurodytą banko sąskaitą.


V. ŠALIŲ ĮSIPAREIGOJIMAI

	16. Tiekėjas įsipareigoja:
	16.1 teikti Prekes pagal Užsakovo pateiktą techninę specifikaciją laikantis specialiųjų gamtosaugos reikalavimų ir užtikrinti, kad pristatytos Prekės atitiktų Lietuvos Respublikoje galiojančius įstatymus, įstatymų įgyvendinamuosius teisės aktus, kitus dokumentus;
	16.2. paskirti atsakingą asmenį ryšiams su Užsakovu palaikyti ir apie jį žodžiu/raštu informuoti Užsakovą, nurodant atsakingą asmenį ir šio asmens kontaktinius duomenis;
	16.3. savo rizika, savo priemonėmis ir jėgomis atlikti visus su Sutarties objektu susijusius darbus;
	16.4. organizuoti ir teikti Prekes taip, kad jos atitiktų Sutartyje ir jos prieduose nustatytas sąlygas, tvarką ir terminus bei būtų kokybiškos. 
	16.5. su Užsakovu suderintą Prekių perdavimo ir priėmimo dieną pateikti Užsakovui pasirašytą suteiktų Prekių perdavimo – priėmimo aktą;   
	16.6. garantuoti, kad Prekių perdavimo – priėmimo aktu įformintos Prekės yra tinkamos ir kokybiškos, atitinka Sutartyje ir jos prieduose numatytus bei įprastai tokios rūšies Prekėms keliamus reikalavimus;
	16.7. prisiimti atsakomybę už subrangovų neįvykdytas arba netinkamai įvykdytas prievoles, jeigu Tiekėjas juos pasitelkė savo prievolėms pagal šią Sutartį įvykdyti;
	16.8. nedelsdamas, bet ne vėliau kaip per 2 (dvi) darbo dienas nuo toliau nurodytų aplinkybių atsiradimo, raštu, Sutartyje nurodytu el. paštu, informuoti Užsakovą jei negalės laiku suteikti sutartyje numatytų Prekių; 
	16.9. laikytis konfidencialumo reikalavimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Užsakovo Tiekėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Tiekėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;
	16.10. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties;
	16.11. atlyginti Užsakovui ir/ar tretiesiems asmenims padarytus nuostolius, susijusius su netinkamu Sutarties vykdymu ar jos nutraukimu.
	17. Užsakovas įsipareigoja:
	17.1. teikti Tiekėjui Sutarčiai vykdyti pagrįstai reikalingą Užsakovo turimą informaciją, bendradarbiauti su Tiekėju, pristatant Prekes; 
	17.2. priimti iš Tiekėjo tinkamas, laiku pristatytas kokybiškas Prekes, atitinkančias Sutarties ir jos priedų reikalavimus, ir už jas sumokėti Sutartyje nustatyta tvarka, sąlygomis ir terminais;
	17.3. per 5 darbo dienas po Prekių pristatymo įvertinti pristatytų Prekių kokybę ir pasirašyti Prekių perdavimo – priėmimo aktą. Jeigu Užsakovas nepasirašo Prekių perdavimo - priėmimo akto, Užsakovas per 5 darbo dienas pateikia Tiekėjui motyvuotą raštą, nurodydamas Prekių kokybės trūkumus, kuriuos Teikėjas turi nedelsiant ištaisyti. Rašte nurodytus Prekių kokybės trūkumus Tiekėjas pašalina savo sąskaita per abiejų Šalių susitarimu nurodytą terminą. Jei per 5 darbo dienas nepateikiamas motyvuotas raštas laikoma, kad perduotos Prekės atitinka kokybės reikalavimus ir Užsakovas pretenzijų neturi;
	17.4. nedelsdamas, bet ne vėliau kaip per 5 (penkias) dienas, raštu Sutartyje nurodytu el. paštu informuoti Tiekėją apie pasikeitusius savo rekvizitus, teisinį statusą;
	17.5. nutraukus Sutartį dėl savo kaltės, atlyginti Tiekėjui jo turėtas pagrįstas išlaidas ir nuostolius, susijusius su Sutarties nutraukimu; 
	17.6. tinkamai vykdyti visas kitas prievoles, nustatytas Sutartyje, jos prieduose, teisės aktuose, taikomuose vykdant Sutartį, ir (ar) kylančias iš šios Sutarties.

VI. ŠALIŲ TEISĖS

	18. Tiekėjas turi teisę:
	18.1. reikalauti, kad Užsakovas priimtų tinkamai, laiku pristatytas kokybiškas Prekes;
	18.2. reikalauti, kad Užsakovas sumokėtų už tinkamai, laiku, pristatytas kokybiškas Prekes Sutartyje nustatyta tvarka, sąlygomis ir terminais;
18.3. reikalauti Užsakovo sumokėti delspinigius, numatytus Sutartyje;
	18.4. naudotis kitomis Tiekėjo teisėmis, nurodytomis Sutartyje, jos prieduose, teisės aktuose, taikomuose vykdant Sutartį, ir (ar) kylančiomis iš šios Sutarties esmės.
19. Užsakovas turi teisę:
19.1. tikrinti Tiekėjo pristatytas Prekes ir jų kokybę;
	19.2. reikalauti, kad visos Sutartyje ir jos prieduose numatytos Prekės pristatytos tinkamos, kokybiškos ir nustatytais terminais; 
[bookmark: _Hlk185599284]	19.3. jeigu Prekės nekokybiškos, nepasirašyti Prekių perdavimo – priėmimo akto ir nemokėti už Prekes kol Tiekėjas nepašalins Prekių kokybės trūkumus pagal pareikštą pretenziją;
	19.4. reikalauti Tiekėjo sumokėti delspinigius, numatytus Sutartyje;
	19.5. naudotis kitomis Užsakovo teisėmis, nurodytomis Sutartyje, jos prieduose, teisės aktuose, taikomuose vykdant Sutartį, ir (ar) kylančiomis iš šios Sutarties esmės;
	19.6. vienašališkai sustabdyti mokėjimus ir yra atleidžiamas nuo pareigos mokėti delspinigius, jeigu Prekės pristatytos nekokybiškos.

VII. ŠALIŲ ATSAKOMYBĖ

20. Neatlikus apmokėjimo nustatytais terminais, Tiekėjo pareikalavimu, Užsakovas privalo sumokėti jam už kiekvieną uždelstą dieną 0,03 % (tris šimtąsias procento) delspinigių nuo laiku neapmokėtos sumos.
21. Jei Tiekėjas dėl savo kaltės nepristato Prekių sutarties 8 punkte nustatytu terminu, Užsakovas turi teisę be  oficialaus įspėjimo ir nesumažindamas kitų savo teisių gynimo būdų pradėti skaičiuoti 0,03 % (trijų šimtųjų procento) dydžio delspinigius nuo sutarties kainos be PVM už kiekvieną termino praleidimo dieną, neviršydamas 10 % (dešimt procentų) bendros sutarties kainos.
22. Jei apskaičiuoti delspinigiai viršija 10 % (dešimt procentų) bendros sutarties kainos, Užsakovas gali, prieš tai raštu įspėjęs Teikėją, išskaičiuoti delspinigių sumą iš Teikėjui mokėtinų sumų.

VIII. SUTARTIES PAKEITIMAI

23. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.
24. Visi Šalių susitarimai dėl Sutarties pakeitimo galioja tik tada, kai jie sudaryti raštu ir pasirašyti Šalių įgaliotų atstovų parašais. Šie susitarimai yra neatsiejama sutarties dalis ir įsigalioja nuo jų pasirašymo ir įregistravimo dienos, jeigu susitarimuose nenumatyta vėlesnė jų įsigaliojimo data.

IX. SUTARTIES NUTRAUKIMAS

	25. Sutartis gali būti nutraukta:
	25.1. Lietuvos Respublikos viešųjų pirkimų įstatymo 90 straipsnyje nustatytais atvejais ir Lietuvos Respublikos civiliniame kodekse nustatytais atvejais ir tvarka;
	25.2. bet kurios iš Šalių iniciatyva apie tai prieš 14 kalendorinių dienų nuo raštiško įspėjimo išsiuntimo dienos, raštu pranešus kitai Šaliai, jeigu kita Šalis padarė esminį Sutarties pažeidimą. Esminiu sutarties pažeidimu laikoma, kaip jis apibrėžtas Civilinio kodekso 6.217 straipsnio 2 dalyje;
	25.3. kai Tiekėjas yra likviduojamas, sustabdo veiklą, jo atžvilgiu vykdomas bankroto procesas, arba teisės aktų nustatyta tvarka susidaro analogiška situacija, Užsakovas gali vienašališkai nutraukti Sutartį; 
	25.4. Šalių susitarimu, kitą šalį apie tai įspėjus raštiškai ne anksčiau kaip prieš 14 kalendorinių dienų nuo raštiško įspėjimo išsiuntimo dienos;
	25.5. Šalys gali vienašališkai nutraukti Sutartį, kai viena iš Sutarties šalių nevykdo ar netinkamai vykdo sutartinius įsipareigojimus, apie tai šalį įspėjus raštiškai, ne anksčiau kaip prieš 14 kalendorinių dienų nuo raštiško įspėjimo išsiuntimo dienos.
25.6. Jei apskaičiuoti delspinigiai viršija 10 % (dešimt procentų) bendros sutarties kainos, Užsakovas gali, prieš tai raštu įspėjęs Tiekėją, nutraukti sutartį.
	26. Kiekviena Sutarties Šalis privalo atlyginti kitai Šaliai jos patirtus nuostolius, atsiradusius dėl netinkamai vykdytų savo įsipareigojimų pagal Sutartį.

X. GINČŲ SPRENDIMAS

27. Visi santykiai tarp sutarties šalių yra grindžiami geros valios ir pasitikėjimo principu. Visi ginčai ir nesusipratimai, kurie gali kilti dėl šios sutarties vykdymo ar susiję su šia sutartimi, yra sprendžiami derybų būdu.
28. Tuo atveju, kai ginčai tarp sutarties šalių neišspręsti abipusio susitarimo būdu, jie yra sprendžiami Lietuvos Respublikos teismuose įstatymų nustatyta tvarka.

XI. NENUGALIMOS JĖGOS APLINKYBĖS

29. Nei viena šalis nėra laikoma pažeidusia sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (Force Majeure) aplinkybės, atsiradusios po sutarties įsigaliojimo dienos.
30. Atsiradus nenugalimos jėgos aplinkybėms, savo įsipareigojimų įvykdyti negalinti šalis privalo raštu įspėti kitą šalį apie šias aplinkybes, aprašius aplinkybių esmę ir laiko tarpą, per kurį manoma, kad šitos aplinkybės pasibaigs.
31. Jeigu nenugalimos jėgos sąlygos tęsiasi ilgiau kaip 1 (vieną) mėnesį, kiekviena iš šalių turi teisę kreiptis į kitą šalį su pasiūlymu nutraukti sutartį dėl nenugalimų jėgų sąlygų.

XII. SUBTIEKIMAS

[bookmark: _Hlk70927162]32. Vykdydamas Sutartį Tiekėjas nepasitelks subteikėjų.
33. Tiekėjas įsipareigoja: 
33.1. sudarius Sutartį, tačiau ne vėliau negu Sutartis pradedama vykdyti, Užsakovui pranešti tuo metu žinomų subteikėjų pavadinimus, kontaktinius duomenis, jų atstovus; informuoti apie minėtos informacijos pasikeitimus visu Sutarties vykdymo metu, taip pat apie naujus subteikėjus, kuriuos ketinama pasitelkti vėliau;
33.2. užtikrinti, kad subteikėjai, jeigu vykdant Sutartį jie pasitelkiami, turėtų teisę vykdyti jiems pavestus įsipareigojimus;
33.3. keisti subtiekėją (-us), jeigu vykdant Sutartį jie pasitelkiami, raštu kreipęsis į Užsakovą ir gavęs raštišką jo sutikimą ir tik tokiais atvejais, jei subteikėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija.
34. Užsakovas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
34.1. Tiekėjas ne vėliau kaip per 3 darbo dienas nuo 33.1. papunktyje nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
34.2. subtiekėjas, norėdamas pasinaudoti tokia galimybe, raštu pateikia prašymą Užsakovui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka;
34.3. Tiekėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subtiekėjui pagrindimą.
35. Tiesioginio atsiskaitymo su subtiekėju galimybė nekeičia Tiekėjo atsakomybės dėl Sutarties įvykdymo.

XIII. KITOS SĄLYGOS
36. Visos Prekės turi būti teikiamos griežtai laikantis gamtosaugos, darbų saugos, priešgaisrinės apsaugos reikalavimų. Rangovas asmeniškai atsako už gamtosaugos, darbo saugos ir sveikatos reikalavimų bei instrukcijų laikymąsi, užtikrina, kad jo personalas supažindintas su reikalavimais bei instrukcijomis ir vadovaujasi jais pristatant Prekes.
37. Sutarties šalys susirašinėja lietuvių kalba. Visi pranešimai, sutikimai ir kitas susižinojimas, kuriuos šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą).
38. Jei pasikeičia šalies adresas ir / ar kiti duomenys, tokia šalis turi informuoti kitą šalį pranešdama ne vėliau, kaip prieš 5 dienas. Jei šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio pranešimo, išsiųsto pagal tuos duomenis.
39. Už Sutarties vykdymą Užsakovo vardu yra atsakingas Žemaitijos saugomos teritorijos Salantų regioninio parko grupės patarėjas Modestas Šečkus, el. p. modestas.seckus@saugoma.lt tel. +370 686 77279, Biologinės įvairovės skyriaus vyr. specialistas Antanas Kubilius, +37069815232 el. p. antanas.kubilius@saugoma.lt
40. Už Sutarties ir pakeitimų paskelbimą atsakinga Bendrųjų reikalų skyriaus projektų viešųjų pirkimų specialistė Vida Paulauskienė (tel. +370 614 62498, el. p. vida.paulauskienė@saugoma.lt ),  nesant jai – Bendrųjų reikalų skyriaus viešųjų pirkimų specialistė Alma Kalninytė.
	41. Jeigu pirkimo vykdymo metu nebuvo tikrinama Teikėjo kvalifikacija dėl teisės verstis atitinkama veikla arba buvo tikrinama ne visa apimtimi, pasirašydamas Sutartį Tiekėjas įsipareigoja Užsakovui, kad Sutartį vykdys tik tokią teisę turintys asmenys.
	42. Nei viena Šalis neturi teisės perleisti visų ar dalies teisių ir pareigų pagal šią Sutartį jokiai trečiajai šaliai be išankstinio rašytinio kitos Šalies sutikimo.
	43. Visi Šalių susitarimai dėl Sutarties pakeitimo galioja tik tada, kai jie sudaryti raštu ir pasirašyti Šalių įgaliotų atstovų parašais. Šie susitarimai įsigalioja nuo jų pasirašymo ir įregistravimo dienos, jeigu susitarimuose nenumatyta vėlesnė jų įsigaliojimo data. 
	44. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.
45. Ši sutartis sudaryta lietuvių kalba 2 (dviem) egzemplioriais, turinčiais vienodą teisinę galią – po vieną kiekvienai šaliai. Sutarties Priedas Nr. 1 (techninė specifikacija) yra neatsiejama šios Sutarties dalis.
46. Šalys patvirtina, kad sutartį perskaitė, suprato jos turinį, pasekmes, priėmė ją kaip atitinkančią jų tikslus ir sutartį patvirtino parašais.



XIV. ŠALIŲ REKVIZITAI

	UŽSAKOVAS					Teikėjas

